JKR serah tapak projek Bina Baharu Jeti Belian
KANOWIT: Majlis penyerahan tapak projek Bina Baru Jeti Belian/Plankwalk Rumah Kesulai, Nanga Ayam, Sungai Poi, telah berlangsung baru-baru ini. Sesi penyerahan tapak projek tersebut telah dilakukan oleh Jabatan Kerja Raya (JKR) Sibu kepada pihak kontraktor yang bertanggungjawab. Upacara penyerahan tapak projek tersebut telah disaksikan oleh Penghulu, Uding Upak bagi mewakili Ahli Dewan Undangan Negeri (ADUN) Machan, Allan Siden Gramong. Projek tersebut merupakan salah satu daripada Projek Rangsangan Ekonomi (PRE) di bawah Kerajaan Gabungan Parti Sarawak (GPS). Tarikh mula projek tersebut pada 27 Julai 2020 dan tarikh dijangka siap 26 November 2020. Turut hadir, Penolong Jurutera Bahagian Kanowit, Siti Aisah Rahim serta yang lain. Oleh Akun Giman 
See author's posts
